Kookkuns: Kersfees Kokkedoor
Kersfees in die Karoo is 'n baie spesiale tyd en die top 4 Kokkedoorspanne van seisoen 1 (van Tiaan en Mynhardt tot by Rendill en Tannie Poppie) kom terug na Prins Albert om 'n Kersfeesmaal voor te berei wat die asems sal wegslaan en die monde laat water.
Die Karoo se eie unieke geskenk aan Suid-Afrika, gesertifiseerde Karoo lamsvleis, is die ikoongereg en hierdie keer kook die beoordelaars saam - én gooi Mariëtta ook 'n draai agter die kospotte!
Dis 'n Karoo-ervaring soos net die Kokkedore dit kan doen - met vele wenke, disse en geheime wat jou eie Kersfeestafel 'n wegholtreffer gaan maak dié seisoen.
Wees deel van hierdie feestelikheid op Woensdag 18 Desember om 20:30 op kykNET kanaal 144, of kyk na die herhalings op 19 Desember om 14:00, 20 Desember om 10:30 en 24 Desember om 13:00.